# Tribus Confederades d'Indis Siletz

Les Tribus Confederades d'Indis Siletz son una confederació reconeguda de tribus ameríndies, la major part que parlen una llengua salish, i d'altres na-dené, takelma, yakona i hanis. En total són 27 tribus que ocupen un territori entre el nord de Califòrnia i el sud de Washington. Eren tribus molt diferents en llengua i cultura i el 1855 foren traslladades a l'actual reserva Siletz.

## Costums

Totes elles tenen moltes coses en comú: les cases de planxes de cedre amb saunes col·lectives, elegants canoes de cedre, els vestits femenins (faldilles de fibra de cedre) i masculins (camises de pell de dant). També tenen en comú la seva dieta, a base d'arrels, baies, aglans, salmó, cacera i alguns insectes, els arcs de cacera i les cistelles amb dibuixos d'ones. Capturaven esclaus de les tribus enemigues i la descendència seguia la línia paterna.

## Demografia

La tribu tenia 4.804 membres registrats en 2011. Entre les tribus traslladades a la reserva hi havia les tututnis, shasta, scoton, shasta costa, Grave Creek, chetco, ko-kwel, tolowa-tututni, i petits nombres de siuslaws, coos i kuitsh. Els siletz pròpiament dits es podien dividir en les tribus:
* Upper Rogue River o shasta:
** John's Band 172
** George's Band 222
** Joseph James's Band 160
* Tribus de la Costa:
** Joshuas's Band 179
** Choallie's Band 215
** Totoem's Band 202
** Macanotin's Band 129
** Shasta costa 110
** Port Orford (Qua-to-mah band) 242
** Upper Coquille 313
Segons el cens dels EUA del 2000, hi havia censats 2.707 membres de la Confederació Siletz. Els membres de les tribus coos, siuslaws, takelmes, tututnis i altres eren censats a part.

## Tribus

Les tribus de la confederació són
* Alsea, inclosos els Yaquina
* Chinook, inclosos Clatsop
* coos
* Kalapuyes, inclosos santiam, tualatin, yamhill, yoncalla, banda Marys River i altres
* Lower Umpqua i siuslaws
* Molales
* Shasta, incloent el poble Klamath River
* Rogue River, inclosos shasta, applegate, Galice Creek, o altres pobles atapascans
* Klickitats
* Takelmes, inclosos dagelma, latgawa i Cow Creek
* Tututni, amb les bandes atapascanes del sud-oest d'Oregon:
** Applegate River
** Chetco
** Chasta costa
** Euchre Creek
** Flores Creek
** Galice Creek
** Mikonotunne
** Naltunnetunne
** Pistol River
** Port Orford
** Sixes
** Tolowes
** Upper Umpqua
** Upper Coquille
** Yashute
* Tillamooks
** Siletz
** Salmon River
** Nestucca
** Nehalem
** Tillamook Bay i altres.

## Història

Vers els 1700 van mantenir els primers contactes amb mercaders europeus, que aviat els van transmetre malalties com la verola, la grip i altres. Cap al 1850 es trobà or al Rogue River, i en restaven uns 6.000. L'arribada dels colons blancs i la Guerra Rogue River provocà que els supervivents fossin traslladats a una reserva el 1855, unes 90 milles al llarg de la costa, però el 1876 foren traslladats més al nord. la vida era a la reserva era depriment i patiren l'aculturació de mans dels predicadors metodistes i catòlics.
Per la Llei Pública 588 del 1956 se'ls aplicà la Termination, de manera que la terra tribal fou totalment venuda, llevat els 36 acres del cementiri, i els drets de pesca i cacera anul·lats. Els obligaren a pagar impostos, però no podien acollir-se a la sanitat pública. Això generà moltes protestes, de manera que el 1977 els fou restaurat l'estatut tribal. El 1992 recuperaren novament l'autogovern.

## Referències

* ↑ «Enrollment». Confederated Tribes of Siletz Indians, 08-08-2011. [Consulta: 1r setembre 2011].
* ↑ «The Confederated Tribes of Siletz Indians of Oregon: Tribal Government Operations». Native American Rights Fund, 1999. Arxivat de l'original el 28 d’abril 2003. [Consulta: 1r setembre 2011].

## Enllaços externs

* Pàgina de la Confederated Tribes of Siletz